સરકારની ખાનગીકરણની નીતિ, શ્રમિકો વિરોધના સુધારાઓ ઉપરાંત તાજેતરમાં નોટબંધી પછીના સમયમાં દિવસ-રાત બેંક કર્મચારીઓએ કામ કરવા છતાં તેનું યોગ્ય વળતર આપવામાં આવતા બેંકિંગ કર્મચારીઓ નારાજ થયા છે. પોતાની નારાજગી અંતર્ગત અને સરકારી નીતિનો વિરોધમાં મંગળવારે હડતાળ પાડવાનો નિર્ણય બેંકિંગ કર્મચારીઓએ લીધો હતો. એલાન અંતર્ગત આજે મંગળવારે નવસારીમાં આવેલી સ્ટેટ બેંક ઓફ ઈન્ડિયા, બેંક ઓફ બરોડા, બેંક ઓફ ઈન્ડિયા, દેનાબેંક, પંજાબ નેશનલ બેંક, કેનેરા બેંક સહિતની મહત્તમ રાષ્ટ્રીયકૃત બેંકોની શાખાના કર્મચારીઓ ફરજ ઉપર આવ્યા હતા. કર્મચારીઓની હડતાળને કારણે ઉક્ત તમામ બેંકોનું કામકાજ ખોરવાયું હતું. બેંકોના શટર સવારથી અડધા ખુલેલા યા બંધ જોવા મળ્યા હતા. બેંકિંગ કર્મચારીઓની હડતાળને કારણે રોકડની લેવડદેવડ, ચેકોનું ક્લિયરિંગ અટવાયું હતું. અહીં ઉલ્લેખનીય છે કે હાલમાં ત્રણેક દિવસ જાહેર રજાને કારણે બેકિંગ કામકાજ ઠપ રહ્યા બાદ પુન: એક દિવસ કામકાજ ખોરવાતા લોકોની મુશ્કેલી વધી હતી.